**Pozdravljeni učenci!**

Kot veste, se spet vidimo kmalu v šoli.

Dva dni sta še do takrat. V teh dveh dneh vam seveda ne bom dala kakšne naloge. Vi se lepo pripravite na naše ponovno srečanje, pobrišite prah iz učbenikov in zvezkov ☺ …

Hecam se, vem, da so bili ves čas v uporabi. Ne pozabite jih spet prinesti k pouku.

V naslednjih 3 tednih bomo ponovili snov, ki ste jo sami »žvečili« doma in zaključevali ocene, na osnovi ocen, ki ste jih pridobili do karantene in na osnovi nalog, ki ste mi jih pošiljali (pri tem se upošteva, če ste nalogo poslali pravi čas, kako je bila naloga narejena, koliko nalog ste sploh poslali…).

Če je še karkoli nejasnega, sem vam na razpolago 24/7 ☺.

Torej, do srede vam želim, da se imate čim lepše, saj boste videli, tudi v šoli nam bo skupaj lepo, ko se bomo videli spet po dolgem času in strnili svoje občutke.

Se že veselim in upam, da vi tudi!

Lep pozdrav vam in vašim staršem!

NP